בית כנסת פשדבוז'

**בית הכנסת פשדבוז**' היה בית הכנסת של הקהילה היהודית האורתודוקסית בעיר פשדבוז' שבמחוז  בפרובינציית לודז' שבפולין.

מיקום בית הכנסת הוא בפינה הדרום-מזרחית של הכיכר המרכזית, סמוך לצומת הרחובות קונצ'קה (Konecka) וקראקובסקה (Krakowska) של היום, ומצדו השני נהר פיליצה. בית הכנסת היה בנוי מעץ ובנייתו הושלמה בשנת 1760. שימש כבית כנסת עד השואה, אז נהרס על ידי הנאצים בשנת 1939.

## היסטוריה
הקהילה היהודית בפשדבוז' הייתה קיימת כבר לפני שנת 1594, שאז העניק המלך סטפאן באטורי זכויות מגורים בפשדבוז', ורישיון לבניית בית כנסת ובית קברות בעיר. בסקר משנת 1636 מופיע שבעיר היו 10 בתים יהודיים, ובית כנסת. בשנת 1638 הייתה שריפה גדולה שכילתה בתים רבים, ולאחריה קיבלו היהודים אישור מהמלך ודיסלב הרביעי לחזור ולבנות את בתיהם, ואת בית הכנסת, וכן חידש המלך את שאר הזכויות הכלכליות שהיו להם. בשנת 1657 בתום המלחמה עם שוודיה נהרס בית הכנסת, והיהודים התפללו בבתי כנסת קטנים יותר.

בשנת 1745 נתן אוגוסט השלישי אישור לבנות מחדש את בית הכנסת, ובשנת 1754 החלו לבנותו, ובנייתו הסתיימה בשנת 1760, התאריך היה מתועד באיור על הקיר. המקום היה אתר תיירות פופולרי בשנות העשרים והשלושים, והאגדה מספרת שהקיסר נפוליון ביקר במבנה לראות את יופיו, ואף הציע לתת לבית הכנסת מתנה, שטיח רקום בזהב עשיר.

בתחילת מלחמת העולם השנייה כ־60 אחוזים מתושבי העיר היו יהודים, ולאחריה לא נשאר מהם כמעט איש. בניין בית הכנסת נהרס ב־3 בספטמבר 1939.

## אדריכלות

בית הכנסת בפשדבורז', שנחשב לאחד מבתי הכנסת הבנויים מעץ היפים ביותר בפולין, משך בעבר תיירים לעיירה הקטנה.

בית הכנסת, נבנה מעץ ארזית על יסודות אבן, אורכו הכולל היה 19 מטר, שכללו מבואת כניסה, אולם מרכזי באורך 14.2 מטר, וברוחב 10.4 מטר, עם עזרת נשים שהייתה בנויה מעל מבוא הכניסה, ומעל צידו הצפוני של האולם. האולם המרכזי עם גג בצורת קמרון חבית, שהתנשא מעל לקירות שגובהם היה כ-5 מטר, והגיע במרכזו לגובה של 8.8 מטרים. התקרה המקומרת מעץ, הייתה מגולפת ומעוטרת בצבעים עזים ובקישוטים, עם מוטיב של סלסולים וכוכבים הנותנים רושם של עבודת סריג מורכבת ומעוקלת. באמצע המאה ה-18 נבנתה במרכז האולם בימה בארוקית משוכללת, מתומנת, אליה עולים בשלוש מדרגות, ועליה חופת עץ גבוהה, הנתמכת על ידי קשתות קישוטיות וגבוהות, בעלת כרכוב קישוטי שבראשו דמות נשר בעל כנפיים פרושות, המגיע עד סמוך לתקרת האולם. ארון הקודש המגולף בסגנון הבארוק והרוקוקו, היה מגולף בדמויות של אריות, עיטורי פרחים ובעלי חיים.

הקירות אוירו באיורים של מנורת שבעת הקנים, איור ובו עצים לצד נהר בבל, וכלי נגינה התלויים על ענפי העץ (לפי  "על נהרות בבל"); איורים של נופי עיירות, טקסטים של תפילות מוקפים בזרי עלים ופרחים, ומוטיבים נוספים. גבוה על הקיר הצפוני נכתב באיור: . בחדר הספח מופיעה כתובת נוספת: . בבית הכנסת נשמרו אוצרות כסף וזהב יקרים, גביעים ותשמישי קדושה, חלקם מתרומתם של אסתרה וברק יוסלביץ'.

## פרויקט שיקום
בשנת 2002, קהילת בית ישראל בברקלי, קליפורניה, שתכננה לבנות בניין חדש לבית הכנסת, פתחו בקמפיין לבניית העתק של בית הכנסת בפשדבורז'. עם זאת, גיוס כספים זה נכשל, והפרויקט ננטש.

## גלריית תמונות

Przedbórz, synagogue -3.jpg|חזית בית הכנסת
Przedbórz, synagogue (North side).jpg|הצד הצפוני
Przedbórz, synagogue seen from the river Pilica.jpg|מראה מכיוון נהר פיליצה
Przedbórz, synagogue seen from the river Pilica 2.jpg|מראה מכיוון נהר פיליצה
Przedbórz, synagogue - entrance door.jpg|דלתות הכניסה
Przedbórz, synagogue - Tsedakah box.jpg|קופת צדקה בסמוך לכניסה
Przedbórz, synagogue - Torah ark.jpg|ארון הקודש
Przedbórz, synagogue - Parochet - Torah Ark curtain.jpg|הפרוכת על ארון הקודש
Przedbórz, synagogue - Wall and ceiling.jpg|חלק מהקיר והתקרה
Przedbórz, synagogue - painted ceiling.jpg|חלק מהתקרה המצוירת
Przedbórz, synagogue - Torah shields.jpg|מגינים של ספר תורה
Przedbórz, synagogue - Torah crown and Torah shields.jpg|כתר ומגינים של ספרי תורה
Przedbórz,_synagogue_-_ceiling.jpg|תקרת בית הכנסת
Przedbórz,_synagogue_-_Bimah.jpg|הבימה בבית הכנסת


## ראו גם
* פשדבוז'

## קישורים חיצוניים

* בית הכנסת בפשדבוז' **לינה גולדברג**, פברואר 2020 

## הערות שוליים

קטגוריה:פולין: בתי כנסת
קטגוריה:בתי כנסת אשכנזיים
קטגוריה:לודז' (פרובינציה): מבנים